Publication: Magyar Közlöny
Issue: MK-1999-54 (Year: 1999, Number: 54)
Era: 1990-2004
Section: a) az országos, a regionális, illetve — a helyi önkormányzatokról szóló 1990. évi LXV. törvény 8. §-ának
Paragraph Index: 345

(7) Az eljárást az e törvény szabályait sértő esemény tudomásra jutásától számított tizenöt napon belül, de legkésőbb az esemény bekövetkezésétől számított kilencven napon belül lehet kérelmezni vagy kezdeményezni, illetve e határidőn belül indítható meg hivatalból az (5) vagy a (6) bekezdés szerint. E határidők elmulasztása jogvesztéssel jár. Ha a Bizottság a (3)—(4) bekezdésnek megfelelően és a határidőn belül kérelmezett vagy kezdeményezett, folyamatban lévő jogorvoslati eljárás során az addig vizsgáltakon túli jogsértésről szerez tudomást, akkor is eljárhat hivatalból, ha az újonnan ismertté vált esemény kilencven napnál régebben következett be, feltéve, hogy azt az addig vizsgált szervezettel (személlyel) azonos szervezet (személy) követte el.

Source: https://magyarkozlony.hu/hivatalos-lapok/fda9a184b43c9afae195b2779cc7f464e566236d/dokumentumok/92db45559141236eada35eea0bc8e39fbc125314/letoltes